title: Agulla hipodermica
text: Una agulla hipodermica ye un instrumento sanitario conformau por una agulla ueca por un regular utilizada con una ixaringa pa inchectar substancias en o cuerpo. Tamién pueden emplegar-se pa prener muestras de fluidos y teixius d'o cuerpo, por eixemplo prenendo sangre d'una vena a traviés d'a venopunción u d'o liquido cefalorraquídeo en a punción raquídea (quan se sospeita de meninchitis). Son feitas prencipalment d'acero inoxidable.
  
  Historia 
  L'agulla hipodermica fue inventada en 1853 por Alexander Wood, medico d'Edimburgo, quan a suya muller padeixeba un cáncer incurable, chustament pa inchectar-le morfina. Estió a primera persona en recibir ista droga por ixa vía y a primera en tornar-se adicta a la morfina.
  
  L'invento estió posible gracias a que l'irlandés Francis Rynd (1811-1861) heba inventau l'aguja ueca en 1844.
  
  Pero qui verdaderament popularizó o metodo estió o medico francés Charles Gabriel Pravaz (1791-1855), qui disenyó una ixaringa, precursora d'as actuals, pero con pistón o mesmo anyo que Wood.
  
  Mas tardi, Williams Fergusson (1808-1873) la simplificó y dimpués o fabricant Luer la industrializó con una forma parellana a las emplegadas en l'actualidat.
  
  L'incheniero y inventor aragonés Manuel Jalón Corominas (1925-2011) inventaría o concepto d'agulla hipodermica desitable.
  
  O concepto d'inchección yera conoixiu dende l'antigüedat, ya Galén emplegó y describió metodos d'inchección; manimenos, as incheccions aproveitaban incisions u se practicaban, a invención de l'agulla hipodermica estió, por tanto, un gran avance.
  O calibre d'os anchiocatéters u agullas emplegadas en medecina se miden en Gauge que ye una escala distinta que procede d'una escala anglesa d'arambres. También pa o calibre d'as escopetas i hai una escala similar. A escala ye inversa y va dende l'agulla más gruesa 1G de 12,7 mm ta l'agulla más fina de 36G con nomás 0,102 mm; asinas, una agulla de 11 Gauges tiene 3 mm y ye más gruesa que un calibre 19G, que mide 1 mm. En toda agulla consta a largaria d'a mesma y gosa apareixer tamién o fluxo chenerau seguntes o calibre interno.
  
  Se veiga tamién 
   Infiltración
   Producto sanitario
  
  Vinclos externos 
    Pachina prencipal de Productos Sanitarios d'a Comisión Europea
    Pachina prencipal de l'AEMPS d'Espanya
  
  Material medico
  Inventos d'Aragón
  Inventos d'o Reino Uniu